བོད་གླུ་སིང་སིང་ཞིག་སྨན་ཁང་གི་བར་ཁྱམས་ནས་གྲགས་བྱུང་ལ།དེའི་འཕྲོརཝེ།འུན་འུན།ནད་པ་ཇེ་དགའ་རེད།ངོ་མདངས་ཀྱང་ཕྱིར་སོས་འདུགསེམས་ཁུར་མ་བྱེད།སྨན་པས་བཤད་ན་ད་རུང་ཉིནའགའ་ལ་འདུག་དགོས་འདུག་ཟེར་གིད་དྲག་ནི་རེད།ཁྱིམ་ལ་བདག་བྱོས།ཐབ་མདོ་དང་གློག་ལ་བདག་བྱོས།ཡ་ཡ་དེ་ན་དེ་བྱོསཞེས་པའི་སྐད་མགོ་ཅུང་མཐོ་ལ་འདར་བའི་ཁ་པར་གཏོང་བའི་སྐད་སྒྲ་ཞིག་གིས་སྨན་ཁང་གི་བར་ཁྱམས་ཡོངས་སུ་དར་ཅིག་ལ་ཁྱབ་སོང་ལ།ཁ་པར་བཏང་ཚར་རྗེས།ཨ་ཁུ་ཐོད་པས་གོམ་པ་ཁོ་ཚང་གི་ནད་པའི་ནད་ཁང་དུ་བསྒྱུར་ལ།ནད་པ་ད་དུང་ནད་ཁྲི་རུ་མིག་ཟུང་བཙུམས་ནས་གཉིད་ཡོད་པ་རིག་རྗེས།ཇ་ཕོར་ནང་ཆུ་ཁོལ་ག་ལེར་ལྡུག་བཞིནད་སྨན་ཁང་ལ་སྤྲད་པའི་དངུལ་སྒོར་ཡང་ཅི་ཙམ་སོང་བར་བལྟ་རན་འདུག་ལ།མདང་དགོང་དང་ད་ནངས་གཉིས་ཀར་དངུལ་སྒོར་ཅི་ཙམ་སོང་ཡོད་དམཞེས་སེམས་ལ་འཚུབ་ཆ་ལངས་ཤིང་།སྨན་ཡིག་དང་ཁྱིམ་ཐོ།དངུལ་སྤྲད་འཛིན་ཡིག་སོགས་ཤོག་ལེབ་མང་པོ་བཅུག་ཡོད་པའི་ཁུག་མ་དེ་ཁ་ཕྱེས་ཏེ་སྨན་ཁང་དུ་མིང་ཐོ་འགོད་བྱེད་ཀྱི་བྱང་བུ་དེ་བཙལ།